Regering spandeer meer as R30 miljard op konsultanteArgieffoto Die departement van verdediging het meer as R3 miljard vir kontrakteurs en uitgekontrakteerde dienste betaal. Die koerant het die 2013/14-jaarverslae van 115 van die 131 regeringsdepartemente bestudeer en vasgestel dat daar R30,5 miljard op konsultante spandeer is. ŉ Totaal van R33,7 miljard is in die 2012/13 finansiële jaar spandeer. Die departement van menslike nedersettings het sy spandering op konsultante van R102 miljoen in die vorige finansiële jaar na R42 miljoen in die 2013/14-boekjaar verminder. Regeringsdepartemente in KwaZulu-Natal het R5 miljard, die meeste van al die provinsies, op konsultante spandeer gevolg deur Gauteng wat R3,2 miljard spandeer het en die Oos-Kaap wat R3,1 miljard spandeer het. Pravin Gordhan, destydse minister van finansies, het regeringsdepartemente in 2013 gewaarsku oor die oorbesteding op konsultante. Hy het gesê baie van die take waarvoor konsultante aangestel en betaal word, is veronderstel om intern gedoen te word. Mashwahle Diphoga, direkteur-generaal van die departement van staatsdiens en administrasie, het gesê “hulle is besorg maar nie bekommerd nie”.